ระเบียบ ก.บ.ศป. ว่าด้วยอาคารที่พักของศาลปกครองพ.ศ. ๒๕๖๒ โดยที่เป็นการสมควรมีระเบียบ ก.บ.ศป. ว่าด้วยอาคารที่พักของศาลปกครองอาศัยอํานาจตามความในมาตรา ๔๑/๘ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ คณะกรรมการบริหารศาลปกครองจึงออกระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยอาคารที่พักของศาลปกครอง พ.ศ. ๒๕๖๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ข้อ ๓ ในระเบียบนี้"อาคารที่พัก" หมายความว่า บ้านพักหรืออาคารชุดพักอาศัยของศาลปกครองที่สร้างขึ้นเพื่อใช้เป็นที่พักอาศัยสําหรับข้าราชการศาลปกครองหรือบุคคลอื่นตามที่กําหนดไว้ในระเบียบนี้"เลขาธิการ" หมายความว่า เลขาธิการสํานักงานศาลปกครอง"ผู้อํานวยการ" หมายความว่า ผู้อํานวยการสํานักงานศาลปกครองในส่วนกลางหรือในภูมิภาค"คณะกรรมการ" หมายความว่า คณะกรรมการจัดสรรอาคารที่พักของศาลปกครองในส่วนกลางหรือในภูมิภาค"ข้าราชการ" หมายความว่า ข้าราชการศาลปกครอง"ผู้พักอาศัย" หมายความว่า ข้าราชการผู้มีสิทธิพักอาศัยและผู้ได้รับอนุญาตให้เข้าพักอาศัยและให้หมายความรวมถึงบริวารของบุคคลดังกล่าวด้วย"ผู้มีสิทธิพักอาศัย" หมายความว่า ข้าราชการที่ปฏิบัติงานประจําศาลปกครองที่เป็นที่ตั้งของอาคารที่พัก ซึ่งคณะกรรมการพิจารณาจัดให้เข้าพักอาศัยในอาคารที่พักตามข้อ ๑๒"ผู้ได้รับอนุญาตให้เข้าพักอาศัย" หมายความว่า ข้าราชการหรือบุคคลอื่นซึ่งคณะกรรมการอนุญาตให้เข้าพักอาศัยเป็นการชั่วคราวตามข้อ ๑๔"บริวาร" หมายความว่า บิดา มารดา คู่สมรส บุตร ญาติ บุคคลที่อยู่ในความอุปการะเลี้ยงดูและลูกจ้างของผู้มีสิทธิพักอาศัย หรือผู้ได้รับอนุญาตให้เข้าพักอาศัย"ผู้ดูแลที่พัก" หมายความว่า บุคคลที่คณะกรรมการแต่งตั้งให้มีหน้าที่ดูแลหรือบํารุงรักษาอาคารที่พักตามระเบียบนี้"พื้นที่ส่วนกลาง" หมายความว่า พื้นที่ในอาคารที่พักที่ผู้พักอาศัยต่างใช้งานร่วมกันเพื่อประโยชน์ของผู้พักอาศัยในอาคารที่พักนั้น"พื้นที่สาธารณะ" หมายความว่า พื้นที่รอบอาคารที่พักที่ผู้พักอาศัยและบุคคลอื่นต่างใช้งานเพื่อประโยชน์สาธารณะ"ค่าใช้จ่ายส่วนกลาง" หมายความว่า ค่าไฟฟ้า ค่าน้ําประปา ค่าบริการรักษาความปลอดภัยค่าทําความสะอาด ค่าบํารุงรักษาลิฟต์ และค่าบํารุงรักษาอื่นที่จําเป็นสําหรับพื้นที่ส่วนกลางของอาคารที่พัก และให้หมายความรวมถึงค่าใช้จ่ายอื่นที่ต้องจ่ายเพื่อประโยชน์ร่วมกันของผู้พักอาศัย"ค่าใช้จ่ายพื้นที่สาธารณะ" หมายความว่า ค่าไฟฟ้า ค่าน้ําประปา ค่าบริการรักษาความปลอดภัยค่าทําความสะอาด และค่าบํารุงรักษาอื่นที่จําเป็นสําหรับพื้นที่สาธารณะ"เงินประกัน" หมายความว่า เงินที่เรียกเก็บจากผู้พักอาศัย เพื่อใช้สําหรับประกันความเสียหายหรือเป็นค่าใช้จ่ายในการซ่อมแซมทรัพย์สินและอุปกรณ์ในอาคารที่พักที่ชํารุด เสียหาย หรือสูญหายหรือนําไปชําระค่าไฟฟ้า ค่าน้ําประปา หรือค่าใช้จ่ายอื่นที่ผู้พักอาศัยค้างชําระข้อ ๔ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ การใช้บังคับระเบียบนี้ในส่วนที่เกี่ยวกับข้าราชการตุลาการศาลปกครอง ให้เป็นไปเท่าที่ไม่ขัดหรือแย้งกับพระราชกฤษฎีกาค่าเช่าบ้านตุลาการศาลปกครอง พ.ศ. ๒๕๔๔ข้อ ๖ ให้เลขาธิการรักษาการตามระเบียบนี้ และให้มีอํานาจออกประกาศ คําสั่ง หลักเกณฑ์ หรือกําหนดแบบต่าง ๆ เพื่อประโยชน์ในการปฏิบัติการตามระเบียบนี้ให้ ก.บ.ศป. เป็นผู้มีอํานาจตีความหรือวินิจฉัยปัญหาเกี่ยวกับการปฏิบัติตามระเบียบนี้หมวด ๑ คณะกรรมการจัดสรรอาคารที่พักของศาลปกครอง ข้อ ๗ ให้มีคณะกรรมการจัดสรรอาคารที่พักของศาลปกครองในส่วนกลางและในแต่ละภูมิภาค ประกอบด้วย(๑) อธิบดีศาลปกครองกลางหรืออธิบดีศาลปกครองชั้นต้นในภูมิภาคที่เป็นที่ตั้งของอาคารที่พักแล้วแต่กรณี เป็นประธานกรรมการ(๒) ผู้อํานวยการ เป็นกรรมการ(๓) ผู้มีสิทธิพักอาศัยจํานวนไม่เกินสองคนซึ่งได้รับคัดเลือกจากผู้มีสิทธิพักอาศัยตามข้อ ๑๒ (๑) ที่คัดเลือกด้วยกันเองจํานวนหนึ่งคน และผู้มีสิทธิพักอาศัยตามข้อ ๑๒ (๒) และ (๓) ที่คัดเลือกกันเองจํานวนหนึ่งคน(๔) ผู้อํานวยการกลุ่มบริหารทั่วไปในสํานักงานศาลปกครองในส่วนกลางหรือในภูมิภาคแล้วแต่กรณี เป็นกรรมการและเลขานุการ(๕) ข้าราชการฝ่ายศาลปกครองที่ปฏิบัติงานด้านการเงิน บัญชี และพัสดุ ที่ผู้อํานวยการมอบหมาย แล้วแต่กรณี จํานวนไม่เกินสองคน เป็นผู้ช่วยเลขานุการหลักเกณฑ์การเลือกกรรมการตาม (๓) ให้เป็นไปตามที่เลขาธิการกําหนดกรรมการตาม (๓) มีวาระการดํารงตําแหน่งคราวละสองปีนับแต่วันที่ได้รับเลือกและอาจได้รับเลือกอีกได้ แต่จะดํารงตําแหน่งเกินสองวาระติดต่อกันมิได้ ในกรณีที่กรรมการดังกล่าวสิ้นสิทธิพักอาศัยตามข้อ ๔๒ ก่อนครบวาระ ให้ดําเนินการเลือกกรรมการตาม (๓) ใหม่ และในระหว่างนั้นให้ถือว่าคณะกรรมการมีจํานวนเท่าที่เหลืออยู่ เว้นแต่วาระการอยู่ในตําแหน่งของกรรมการตาม (๓) ผู้นั้นจะเหลือไม่ถึงหนึ่งร้อยแปดสิบวัน จะไม่เลือกกรรมการแทนก็ได้ข้อ ๘ คณะกรรมการมีอํานาจหน้าที่ ดังต่อไปนี้(๑) พิจารณาจัดสรรบุคคลให้เข้าพักอาศัยในอาคารที่พักให้เป็นไปตามหลักเกณฑ์ที่ระเบียบนี้กําหนด รวมทั้ง การเปลี่ยนแปลงห้องพัก(๒) พิจารณาวินิจฉัยการสิ้นสิทธิการพักอาศัยตามข้อ ๔๒ และพิจารณาอนุญาตให้เข้าพักอาศัยเป็นการชั่วคราว ตามข้อ ๑๔(๓) พิจารณา แต่งตั้ง และกํากับดูแลการปฏิบัติหน้าที่ของผู้ดูแลที่พัก และมอบหมายให้ผู้ดูแลที่พักดําเนินการอื่นใด เพื่อประโยชน์ต่อผู้พักอาศัยและการดูแลรักษาทรัพย์สินของทางราชการ(๔) ควบคุม ดูแล แนะนํา และตักเตือนผู้พักอาศัยให้ประพฤติปฏิบัติให้ถูกต้องตามระเบียบนี้เพื่อให้การพักอาศัยเป็นไปด้วยความเรียบร้อย(๕) พิจารณาเรื่องร้องทุกข์จากผู้พักอาศัยที่ได้รับความเดือดร้อนเกี่ยวกับการพักอาศัย(๖) พิจารณากําหนดข้อปฏิบัติในการพักอาศัยในอาคารที่พัก และแนวทางในการติดตั้งอุปกรณ์ไฟฟ้า ประปา อุปกรณ์สื่อสาร และอุปกรณ์ใด ๆ ที่ต้องเดินสาย ท่อ หรือต้องเจาะพื้นหรือผนัง(๗) พิจารณาอนุญาตการติดตั้งอุปกรณ์ใด ๆ ซึ่งต้องเดินสาย ท่อ หรือต้องเจาะพื้นหรือผนัง(๘) พิจารณาจัดหาสาธารณูปโภค หรือสิ่งอํานวยความสะดวกอันเป็นส่วนรวมที่จําเป็นและเหมาะสมตามสมควร(๙) ให้คําแนะนําและกํากับดูแลให้การพักอาศัยเป็นไปตามหลักสุขอนามัย เป็นระเบียบเรียบร้อย และมีความปลอดภัย(๑๐) พิจารณาและเสนอคําขอตั้งงบประมาณต่อสํานักงานในการขอตั้งงบประมาณประจําปีของอาคารที่พักเพื่อใช้เป็นค่าใช้จ่ายในการบริหารจัดการอาคารที่พัก และค่าใช้จ่ายพื้นที่สาธารณะ(๑๑) ออกประกาศหรือคําสั่งเพื่อประโยชน์ในการปฏิบัติตามอํานาจหน้าที่ตามระเบียบนี้(๑๒) ดําเนินการอื่นตามที่ระเบียบนี้กําหนดข้อ ๙ ผู้อํานวยการมีอํานาจหน้าที่ ดังต่อไปนี้(๑) จัดทําทะเบียนและประวัติผู้พักอาศัยตามหลักเกณฑ์และแบบที่เลขาธิการกําหนด(๒) จัดทําทะเบียนทรัพย์สินและอุปกรณ์ประจําอาคารที่พักตามหลักเกณฑ์และแบบที่เลขาธิการกําหนดให้ผู้อํานวยการรายงานทะเบียนตาม (๑) และ (๒) ให้คณะกรรมการทราบภายในเจ็ดวันนับแต่วันสิ้นปีงบประมาณข้อ ๑๐ ผู้ดูแลที่พักมีหน้าที่ ดังต่อไปนี้(๑) ตรวจตรา ดูแล และบํารุงรักษาอาคารที่พัก พื้นที่ส่วนกลาง และพื้นที่สาธารณะให้สะอาด ถูกสุขอนามัย มีความปลอดภัย และมีการใช้สาธารณูปโภคอย่างประหยัด(๒) ดูแลและอํานวยความสะดวกให้ผู้พักอาศัยได้รับความสะดวกในการพักอาศัย(๓) สํารวจตรวจสอบอาคารที่พักรวมทั้งทรัพย์สินและอุปกรณ์ในอาคารที่พัก เมื่อมีกรณีที่ผู้พักอาศัยและบริวารย้ายออก แล้วดําเนินการในส่วนที่เกี่ยวข้องต่อไป(๔) รายงานให้คณะกรรมการทราบโดยเร็วเมื่อมีทรัพย์สินหรืออุปกรณ์ของทางราชการชํารุดสูญหาย หรือเสียหาย(๕) กํากับดูแลและตักเตือนผู้พักอาศัยให้ปฏิบัติตามระเบียบนี้ ประกาศ คําสั่ง ข้อปฏิบัติ และแนวทางต่าง ๆ ที่กําหนดขึ้นตามระเบียบนี้ หากพบว่าผู้ใดไม่ปฏิบัติตาม ให้รายงานให้คณะกรรมการทราบเพื่อดําเนินการต่อไป(๖) ดําเนินการอื่นตามที่คณะกรรมการมอบหมาย แล้วรายงานให้คณะกรรมการทราบหมวด ๒ หลักเกณฑ์การพิจารณาให้เข้าพักอาศัยในอาคารที่พัก ข้อ ๑๑ อาคารที่พักตามระเบียบนี้จําแนกประเภทเป็นอาคารที่พักสําหรับข้าราชการตุลาการศาลปกครองและอาคารที่พักสําหรับข้าราชการฝ่ายศาลปกครองข้อ ๑๒ เมื่ออาคารที่พักว่างอยู่ ให้คณะกรรมการจัดให้ข้าราชการเข้าพักอาศัยตามหลักเกณฑ์ดังต่อไปนี้และหลักเกณฑ์อื่นในระเบียบนี้ โดยไม่ต้องรอให้มีการยื่นคําร้องขอเพื่อเข้าพักอาศัย(๑) ให้จัดอาคารที่พักประเภทข้าราชการตุลาการศาลปกครองให้แก่ข้าราชการตุลาการศาลปกครองที่มีที่พักอื่นอยู่ก่อนแล้วและที่มารับตําแหน่งใหม่เข้าพักอาศัยในอาคารที่พัก ไม่ว่าจะเป็นผู้มีสิทธิได้รับค่าเช่าบ้านข้าราชการหรือไม่(๒) ให้จัดอาคารที่พักประเภทข้าราชการฝ่ายศาลปกครองให้แก่ข้าราชการฝ่ายศาลปกครองผู้ดํารงตําแหน่งประเภทบริหาร ประเภทอํานวยการ หรือประเภทวิชาการ ระดับชํานาญการพิเศษขึ้นไปประเภททั่วไป ระดับอาวุโสขึ้นไป หรือเทียบเท่า เข้าพักอาศัยในอาคารที่พักไม่ว่าจะเป็นผู้มีสิทธิได้รับค่าเช่าบ้านหรือไม่(๓) อาคารที่พักนอกจากตาม (๑) และ (๒) ให้จัดให้แก่ข้าราชการฝ่ายศาลปกครองผู้ดํารงตําแหน่งประเภทวิชาการ ระดับชํานาญการลงมา ประเภททั่วไป ระดับชํานาญงานลงมา หรือเทียบเท่า และเป็นผู้มีสิทธิได้รับค่าเช่าบ้านข้าราชการเข้าพักอาศัย ไม่ว่าข้าราชการฝ่ายศาลปกครองผู้นั้นกําลังใช้สิทธิเบิกค่าเช่าบ้านข้าราชการอยู่หรือไม่หากคณะกรรมการจัดให้ข้าราชการผู้มีสิทธิได้รับค่าเช่าบ้านข้าราชการ ตาม (๑) (๒) และ (๓) เข้าพักในอาคารที่พักแล้ว ข้าราชการผู้นั้นไม่เข้าพักอาศัยให้ถือว่าผู้นั้นสละสิทธิการเข้าพักอาศัย และถือว่าทางราชการได้จัดที่พักอาศัยให้อยู่แล้วจึงไม่มีสิทธิได้รับค่าเช่าบ้านข้าราชการตามระเบียบเกี่ยวกับค่าเช่าบ้านข้าราชการข้าราชการที่ได้สละสิทธิการเข้าพักอาศัยในอาคารที่พัก หากต่อมาข้าราชการดังกล่าวร้องขอเข้าพักหากอาคารที่พักว่างอยู่ คณะกรรมการอาจพิจารณาจัดให้ข้าราชการดังกล่าวเข้าพักในอาคารที่พักได้ข้อ ๑๓ ในการจัดอาคารที่พักตามข้อ ๑๒ (๑) (๒) และ (๓) หากข้าราชการผู้ใดมีสิทธิได้รับค่าเช่าบ้านข้าราชการ และยื่นขอใช้สิทธินําหลักฐานการชําระค่าเช่าซื้อหรือค่าผ่อนชําระเงินกู้เพื่อชําระราคาบ้านมาเบิกค่าเช่าบ้านจากทางราชการในท้องที่ที่ปฏิบัติราชการที่ได้รับสิทธิตามกฎหมายว่าด้วยค่าเช่าบ้านข้าราชการ และได้รับการอนุมัติให้ใช้สิทธิเบิกค่าเช่าบ้านข้าราชการในท้องที่นั้นก่อนที่ถูกจัดที่พัก คณะกรรมการไม่ต้องจัดให้ข้าราชการผู้นั้นเข้าพักอาศัยในอาคารที่พักในการจัดที่พักตามข้อ ๑๒ (๑) (๒) และ (๓) หากข้าราชการผู้ใดได้ใช้สิทธินําหลักฐานการชําระค่าเช่าซื้อหรือค่าผ่อนชําระเงินกู้เพื่อชําระราคาบ้านมาเบิกค่าเช่าบ้านจากทางราชการในท้องที่เดิมอันเป็นท้องที่ที่ได้รับสิทธิตามกฎหมายว่าด้วยค่าเช่าบ้านข้าราชการแล้ว ต่อมาได้รับคําสั่งให้เดินทางไปรับราชการในท้องที่ใหม่ซึ่งตนมีสิทธิได้รับค่าเช่าบ้านข้าราชการ ให้คณะกรรมการดําเนินการจัดอาคารที่พักให้แก่ข้าราชการรายอื่นเข้าพักอาศัยก่อน แล้วจึงจัดอาคารที่พักให้แก่ข้าราชการผู้ใช้สิทธิดังกล่าวเข้าพักอาศัยในลําดับถัดไปข้อ ๑๔ กรณีที่ได้มีการจัดอาคารที่พักสําหรับข้าราชการตามหลักเกณฑ์ในข้อ ๑๒ วรรคหนึ่ง (๑) (๒) และ (๓) แล้วยังมีอาคารที่พักว่างอยู่ คณะกรรมการอาจอนุญาตให้ข้าราชการหรือบุคคลอื่นเข้าพักอาศัยเป็นการชั่วคราว ดังนี้(๑) ข้าราชการที่ได้รับคําสั่งให้ไปช่วยปฏิบัติราชการเป็นการชั่วคราวในศาลปกครองในส่วนกลางหรือในภูมิภาคนั้น(๒) ข้าราชการผู้ไม่มีสิทธิได้รับค่าเช่าบ้าน(๓) พนักงานราชการศาลปกครอง และลูกจ้าง(๔) ผู้ที่ปฏิบัติงานประจําศาลปกครองที่อยู่ใกล้เคียงการอนุญาตให้เข้าพักอาศัยเป็นการชั่วคราวตามวรรคหนึ่งให้พิจารณาตามลําดับ ดังนี้(๑) ผู้บรรจุเข้ารับราชการครั้งแรกและเดือดร้อนในเรื่องที่อยู่อาศัย(๒) ผู้ที่มีความเดือดร้อนหรือจําเป็นอื่น ๆ เป็นการชั่วคราว เช่น ที่พักอาศัยมีสภาพชํารุด ทรุดโทรมไม่ปลอดภัยที่จะเข้าพักอาศัย หรือเกิดภัยพิบัติกับที่พักอาศัย เช่น ถูกไฟไหม้ น้ําท่วม หรือมีเหตุอื่นใดทําให้ไม่สามารถอยู่อาศัยได้อย่างปลอดภัย(๓) ข้าราชการผู้ไม่มีสิทธิได้รับค่าเช่าบ้าน นอกจากกรณีตาม (๑) และ (๒)(๔) พนักงานราชการศาลปกครอง และลูกจ้างที่ปฏิบัติงานประจําศาลปกครองที่เป็นที่ตั้งของอาคารที่พัก(๕) ผู้ปฏิบัติงานประจําศาลปกครองที่อยู่ใกล้เคียงภายใต้บังคับข้อ ๑๕ ในการอนุญาตตามวรรคหนึ่ง ให้อนุญาตได้ไม่เกินหกเดือน ในกรณีที่มี ความจําเป็น อาจอนุญาตให้ผู้นั้นพักอาศัยต่อไปได้อีกครั้งละไม่เกินหกเดือนข้อ ๑๕ กรณีอาคารที่พักมีไม่เพียงพอสําหรับผู้มีสิทธิได้รับค่าเช่าบ้านหรือไม่สามารถจัดให้ข้าราชการที่มีสิทธิได้รับค่าเช่าบ้านข้าราชการซึ่งย้ายมาใหม่เข้าพักอาศัยในอาคารที่พักได้ เนื่องจากมีผู้เข้าพักอาศัยอยู่ก่อนแล้วตามข้อ ๑๔ คณะกรรมการต้องดําเนินการจัดให้ผู้เข้าพักอาศัยตามข้อ ๑๔ ออกจากอาคารที่พักและจัดให้ผู้มีสิทธิได้รับค่าเช่าบ้านข้าราชการเข้าพักอาศัยในอาคารที่พักแทนภายในเจ็ดวันนับแต่วันที่รายงานตัวเพื่อเข้ารับหน้าที่ในระหว่างที่คณะกรรมการจัดที่พักยังไม่สามารถดําเนินการดังกล่าวได้ หากผู้มีสิทธิได้รับค่าเช่าบ้านข้าราชการจําเป็นต้องเช่าบ้านหรือเช่าซื้อหรือผ่อนชําระเงินกู้เพื่อชําระราคาบ้าน และได้อาศัยอยู่จริงก็ย่อมมีสิทธินําหลักฐานมาเบิกค่าเช่าบ้านจากทางราชการได้ในช่วงระยะเวลาที่ไม่สามารถเข้าอาคารที่พักโดยไม่ได้รับประโยชน์ตามข้อ ๑๓ ทั้งนี้ ให้พิจารณาถึงเหตุผลและความจําเป็นของผู้ซึ่งไม่มีสิทธิได้รับค่าเช่าบ้านซึ่งได้เข้าพักอาศัยอยู่ก่อนแล้วแต่ละรายด้วยข้อ ๑๖ ในกรณีที่มีอาคารที่พักประจําตําแหน่งของอธิบดีศาลปกครองชั้นต้น รองอธิบดีศาลปกครองชั้นต้น ตุลาการหัวหน้าคณะศาลปกครองชั้นต้น ตุลาการศาลปกครองชั้นต้น และผู้อํานวยการ ข้าราชการผู้ดํารงตําแหน่งนั้นต้องเข้าพักอาศัย โดยไม่อาจใช้สิทธิตามข้อ ๑๓ หากมีข้าราชการรายอื่นได้พักอาศัยในอาคารที่พักดังกล่าวอยู่ คณะกรรมการต้องดําเนินการจัดให้ข้าราชการรายอื่นนั้นออกจากอาคารที่พักโดยเร็ว และข้าราชการผู้ดํารงตําแหน่งดังกล่าวต้องเข้าพักอาศัยในอาคารที่พักแทนภายในเจ็ดวันนับแต่วันที่รายงานตัวเพื่อเข้ารับหน้าที่ แต่ในระหว่างที่คณะกรรมการยังไม่สามารถดําเนินการดังกล่าวได้ หากข้าราชการผู้ดํารงตําแหน่งนั้นเป็นผู้มีสิทธิได้รับค่าเช่าบ้านข้าราชการจําเป็นต้องเช่าบ้าน หรือเช่าซื้อหรือผ่อนชําระเงินกู้เพื่อชําระราคาบ้าน และได้อาศัยอยู่จริงย่อมมีสิทธินําหลักฐานมาเบิกค่าเช่าบ้านจากทางราชการได้ในช่วงระยะเวลาที่ไม่สามารถเข้าพักในอาคารที่พัก โดยไม่ได้รับประโยชน์ตามข้อ ๑๓ในกรณีที่อธิบดีศาลปกครองชั้นต้น รองอธิบดีศาลปกครองชั้นต้น ตุลาการหัวหน้าคณะศาลปกครองชั้นต้น ตุลาการศาลปกครองชั้นต้น และผู้อํานวยการ ผู้ใดเคยได้รับอนุมัติให้นําหลักฐานการชําระค่าเช่าซื้อหรือค่าผ่อนชําระเงินกู้ เพื่อชําระราคาบ้านมาเบิกค่าเช่าบ้านจากทางราชการก่อนวันที่ระเบียบนี้ใช้บังคับ และได้รับคําสั่งให้ไปปฏิบัติหน้าที่ในท้องที่ที่ได้เช่าซื้อบ้านไว้ คณะกรรมการไม่ต้องจัดให้ข้าราชการผู้นั้นเข้าพักอาศัยในอาคารที่พักประจําตําแหน่ง และ ให้ข้าราชการผู้นั้นมีสิทธิตามข้อ ๑๓ เว้นแต่ข้าราชการผู้นั้นประสงค์จะเข้าพักอาศัยในอาคารที่พักประจําตําแหน่ง และไม่ขอรับประโยชน์ตามข้อ ๑๓ข้อ ๑๗ ผู้ประสงค์จะขอเข้าพักอาศัยในอาคารที่พักโดยเหตุตามข้อ ๑๔ ให้ยื่นคําขอเข้าพักอาศัยในอาคารที่พัก ตามแบบที่เลขาธิการกําหนด ผ่านผู้อํานวยการ เพื่อตรวจสอบและรวบรวมข้อเท็จจริงเสนอต่อคณะกรรมการผู้ที่ได้รับอนุญาตให้เข้าพักอาศัยในอาคารที่พักตามวรรคหนึ่ง ต้องเข้าพักอาศัยในอาคารที่พักภายในสิบห้าวันนับแต่วันที่ได้รับมอบกุญแจห้องพักจากผู้ดูแลอาคารที่พัก หากพ้นกําหนดเวลาดังกล่าวให้ถือว่าผู้พักอาศัยสละสิทธิในการเข้าพักอาศัยข้อ ๑๘ ผู้พักอาศัยต้องเข้าพักอาศัยในอาคารที่พักด้วยตนเองเท่านั้น จะให้บุคคลอื่นเข้าพักแทนตนไม่ได้ ไม่ว่าจะเสีย ค่าตอบแทนหรือไม่ก็ตามข้อ ๑๙ ในกรณีที่อาคารที่พักมีสภาพชํารุด ทรุดโทรม มีลักษณะไม่ปลอดภัยต่อชีวิต ร่างกายหรือทรัพย์สินของผู้พักอาศัย หรือมีเหตุสุดวิสัย เช่น ไฟไหม้ น้ําท่วม หรือมีเหตุอื่นใดที่ทําให้ไม่สามารถเข้าพักอาศัยได้ คณะกรรมการไม่ต้องจัดให้ข้าราชการเข้าพักอาศัยในอาคารที่พักนั้น แต่เมื่อได้ซ่อมแซมปรับปรุง หรือแก้ไขจนสามารถเข้าพักอาศัยในอาคารที่พักนั้นได้แล้ว หรือเหตุสุดวิสัยนั้นได้ผ่านพ้นไปแล้วให้คณะกรรมการจัดให้ผู้มีสิทธิพักอาศัยเข้าพักอาศัยต่อไปกรณีได้จัดให้ผู้มีสิทธิพักอาศัยเข้าพักอาศัยในอาคารที่พักแล้ว ต่อมาเกิดเหตุตามวรรคหนึ่งจนไม่สามารถอยู่อาศัยได้ หากผู้มีสิทธิพักอาศัยผู้นั้นเป็นผู้มีสิทธิได้รับค่าเช่าบ้านข้าราชการจําเป็นต้องเช่าบ้าน และได้อาศัยอยู่จริง ให้มีสิทธิ นําหลักฐานมาเบิกค่าเช่าบ้านจากทางราชการได้จนกว่าจะซ่อมแซมที่พักเสร็จ หรือเหตุสุดวิสัยนั้นได้รับการแก้ไข หรือบรรเทาจนสามารถเข้าพักอาศัยได้และคณะกรรมการได้จัดผู้มีสิทธิพักอาศัยรายอื่นเข้าพักอาศัยต่อไปกรณีผู้มีสิทธิพักอาศัยได้ใช้สิทธิเบิกค่าเช่าบ้านจากทางราชการตามวรรคสองแล้ว เมื่อซ่อมแซมที่พักแล้วเสร็จ หรือเหตุสุดวิสัยนั้นได้รับการแก้ไขหรือบรรเทาจนสามารถเข้าพักอาศัยได้ และเมื่อคณะกรรมการจัดให้ผู้มีสิทธิ พักอาศัยดังกล่าวกลับเข้าพักอาศัยแล้ว หากผู้มีสิทธิพักอาศัยผู้นั้นไม่เข้าพักให้ถือว่าสละสิทธิการเข้าพักอาศัย และถือว่าทางราชการได้จัดอาคารที่พักอาศัยให้อยู่แล้วข้อ ๒๐ ให้ผู้ดูแลที่พักจัดให้มีการส่งมอบทรัพย์สินและอุปกรณ์ประจําอาคารที่พักให้แก่ผู้พักอาศัยก่อนการเข้าพักอาศัย และเมื่อผู้พักอาศัยจะต้องย้ายออก ผู้พักอาศัยจะต้องทําความสะอาดอาคารที่พักพร้อมทั้งมอบทรัพย์สินและอุปกรณ์ให้แก่ผู้ดูแลที่พักก่อนที่จะมีการย้ายออกด้วยในกรณีที่ปรากฏว่าทรัพย์สินหรืออุปกรณ์ใดที่ผู้พักอาศัยซึ่งจะต้องย้ายออกได้ส่งมอบนั้นมีสภาพชํารุด เสียหาย หรือสูญหาย ให้ผู้ดูแลที่พักจัดให้ผู้พักอาศัยซ่อมแซมให้อยู่ในสภาพที่สามารถใช้งานได้ตามปกติ หรือชดใช้ค่าเสียหายก่อนมีการย้ายออกด้วยข้อ ๒๑ ในกรณีที่ผู้มีสิทธิพักอาศัยซึ่งเป็นคู่สมรสกันและต่างมีสิทธิเข้าพักอาศัยในอาคารที่พักไม่ว่าจะเป็นอาคารที่พักสําหรับข้าราชการตุลาการศาลปกครองหรืออาคารที่พักสําหรับข้าราชการฝ่ายศาลปกครองก็ตาม ให้เลือกเข้าพักใน อาคารที่พักประเภทใดประเภทหนึ่ง เว้นแต่เป็นอาคารที่พักประจําตําแหน่ง ให้เข้าพักตามสิทธิของตน แต่หากผู้มีสิทธิพักอาศัยรายใดประสงค์จะคืนอาคารที่พักตามสิทธิของตนเพื่อเข้าพักอาศัยร่วมกับคู่สมรส ให้แจ้งความประสงค์ ต่อคณะกรรมการ และให้คณะกรรมการจัดให้ผู้นั้นพักอาศัยร่วมกับคู่สมรสตามความประสงค์หากคู่สมรสผู้มีสิทธิพักอาศัยตามวรรคหนึ่งฝ่ายใดย้ายไปดํารงตําแหน่งในศาลปกครองหรือสํานักงานศาลปกครอง อื่นก่อน หรือไม่มีสิทธิพักอาศัยต่อไป ให้คู่สมรสฝ่ายที่ยังเป็นผู้มีสิทธิพักอาศัยที่ยังคงปฏิบัติหน้าที่อยู่ในศาลปกครองหรือสํานักงานศาลปกครองอื่นนั้นเข้าพักอาศัยในอาคารที่พักตามสิทธิของตน เว้นแต่คณะกรรมการจะอนุโลม ให้พักอาศัยในอาคารที่พักเดิมอยู่ต่อไปได้หมวด ๓ หน้าที่ของผู้พักอาศัย ข้อ ๒๒ ผู้พักอาศัยมีหน้าที่ต้องปฏิบัติตามระเบียบ ประกาศ คําสั่ง ข้อปฏิบัติและแนวทางต่าง ๆ ที่กําหนดขึ้น และมีหน้าที่กํากับดูแลให้บริวารของตนปฏิบัติตามระเบียบ ประกาศ คําสั่ง ข้อปฏิบัติ และแนวทางต่าง ๆ ดังกล่าวด้วยข้อ ๒๓ ผู้พักอาศัยต้องชําระค่าใช้จ่ายส่วนกลางตามอัตราที่คณะกรรมการกําหนดตลอดระยะเวลาที่ได้สิทธิพักอาศัยข้อ ๒๔ ผู้พักอาศัยต้องช่วยกันดูแลรักษาพื้นที่ส่วนกลาง พื้นที่สาธารณะ รวมทั้งอาคารที่พักทั้งภายใน ภายนอก ตลอดจนส่วนควบและวัสดุอุปกรณ์และครุภัณฑ์เครื่องใช้ให้อยู่ในสภาพดีและเป็นระเบียบสะอาดเรียบร้อยในกรณีที่วัสดุอุปกรณ์และครุภัณฑ์เครื่องใช้ใดภายในอาคารที่พักเกิดชํารุด เสียหาย หรือสูญหายในระหว่าง การพักอาศัย ผู้พักอาศัยต้องจัดการซ่อมแซมหรือแก้ไขความชํารุดหรือเสียหายหรือชดใช้ด้วยทุนทรัพย์ของผู้พักอาศัยเพื่อให้มีสภาพที่ใช้งานได้ดีตามปกติ ทั้งนี้ ค่าเสียหายที่เกิดขึ้นให้คณะกรรมการเป็นผู้วินิจฉัยและให้ถือเป็นที่สุดการชํารุดหรือเสียหายตามวรรคสองที่เกิดจากการใช้งานตามปกติ หรือมิได้เกิดจากการกระทําของผู้พักอาศัย หรือบริวาร ให้ผู้พักอาศัยแจ้งให้ผู้ดูแลที่พักทราบโดยพลัน ทั้งนี้ ให้คณะกรรมการวินิจฉัยว่าผู้ใดต้องรับผิดและ จํานวนค่าใช้จ่ายในการแก้ไขความเสียหายที่เกิดขึ้น คําวินิจฉัยของคณะกรรมการให้เป็นที่สุดข้อ ๒๕ ผู้พักอาศัยต้องวางเงินประกันไว้ให้แก่ผู้อํานวยการ เพื่อเป็นการประกันความเสียหายหรือเป็นค่าใช้จ่ายในการซ่อมแซมทรัพย์สินและอุปกรณ์ในอาคารที่พักที่ชํารุด เสียหาย หรือสูญหายหรือเพื่อชําระค่าไฟฟ้า ค่าน้ําประปา ค่าใช้จ่ายส่วนกลาง หรือค่าใช้จ่ายอื่นที่ค้างชําระจํานวนเงินที่ต้องวางเพื่อเป็นประกัน การวางเงินประกัน และการเก็บรักษาเงินประกันให้เป็นไปตามหลักเกณฑ์ ที่เลขาธิการกําหนดข้อ ๒๖ ผู้พักอาศัยต้องไม่ดัดแปลง ต่อเติม โยกย้าย หรือรื้อถอนวัสดุ อุปกรณ์ หรือส่วนควบใด ๆ ของอาคารที่พักในส่วนที่เป็นสาระสําคัญ ก่อนได้รับอนุญาตเป็นลายลักษณ์อักษรจากคณะกรรมการข้อ ๒๗ ผู้พักอาศัยต้องชําระค่าไฟฟ้า ค่าน้ําประปา ค่าโทรศัพท์ ค่าใช้จ่ายอื่นในอาคารที่พักของตนตามจํานวนที่ปรากฏในมาตรวัด หรือตามใบแจ้งหนี้ที่เรียกเก็บ หรือตามที่คณะกรรมการกําหนดตลอดระยะเวลาที่พักอาศัยและเกี่ยวเนื่องกับการพักอาศัยจนกว่าจะส่งมอบอาคารที่พักคืน รวมทั้ง ต้องชําระค่าใช้จ่ายส่วนกลางในกรณีที่ผู้พักอาศัยค้างชําระค่าใช้จ่ายตามวรรคหนึ่ง ให้ผู้อํานวยการมีหนังสือแจ้งผู้พักอาศัยนั้นให้ชําระค่าใช้จ่ายดังกล่าว หากผู้พักอาศัยไม่ชําระก็ให้รายงานคณะกรรมการเพื่อพิจารณาดําเนินการตามหมวด ๕ ต่อไป การรับเงิน การจ่ายเงิน และการเก็บรักษาเงินตามวรรคหนึ่ง ให้เป็นไปตามหลักเกณฑ์ที่เลขาธิการกําหนด ข้อ ๒๘ ผู้พักอาศัยต้องยินยอมให้คณะกรรมการหรือบุคคลที่คณะกรรมการมอบหมายเข้าไปตรวจสอบอาคารที่พักเพื่อประโยชน์ในการซ่อมแซม บํารุงรักษา หรือเพื่อดําเนินการอื่นตามระเบียบนี้ข้อ ๒๙ ผู้พักอาศัยซึ่งพบเห็นเหตุอาคารที่พัก พื้นที่ส่วนกลาง หรือพื้นที่สาธารณะชํารุดหรือเสื่อมสภาพจนเป็นเหตุต้องซ่อมแซมหรือจัดการอย่างหนึ่งอย่างใด หรือกรณีอื่นที่ทําให้การพักอาศัยไม่เป็นปกติสุข ต้องแจ้งให้คณะกรรมการหรือผู้ดูแลที่พักทราบโดยพลันข้อ ๓๐ ผู้พักอาศัยต้องดูแลรักษาความสะอาดในบริเวณอาคารที่พัก พื้นที่ส่วนกลางพื้นที่สาธารณะ และให้ทิ้งขยะมูลฝอยในสถานที่ที่กําหนดไว้เท่านั้นหมวด ๔ ข้อห้ามของผู้พักอาศัย ข้อ ๓๑ ผู้พักอาศัยต้องไม่กระทําการใดอันฝ่าฝืนต่อกฎหมายหรือเป็นการขัดต่อศีลธรรมอันดีในอาคารที่พักข้อ ๓๒ ผู้พักอาศัยต้องไม่ประกอบการค้าหรือกิจการใด ๆ ในอาคารที่พักหรือนําอาคารที่พักไปหาประโยชน์ส่วนตัวข้อ ๓๓ ผู้พักอาศัยต้องไม่วางสิ่งของ กองวัสดุ จอดยานพาหนะกีดขวางการสัญจร หรือยินยอมให้ผู้อื่นนํายานพาหนะมาจอดเป็นการประจํา หรือทําให้เกิดสิ่งสกปรกบนพื้นที่ส่วนกลาง พื้นที่สาธารณะ หรือทําให้สิ่งแวดล้อมขาดความเป็นระเบียบเรียบร้อยและสวยงามในเขตอาคารที่พักข้อ ๓๔ ผู้พักอาศัยต้องไม่ขูด กะเทาะ ขีดเขียนข้อความ ภาพ พ่นสี หรือกระทําอื่นใดให้ปรากฏตามผนังอาคารที่พัก แนวรั้ว หรือในพื้นที่ส่วนกลาง และพื้นที่สาธารณะข้อ ๓๕ ผู้พักอาศัยต้องไม่ใช้เตาฟืน หรือเชื้อเพลิงให้เกิดควันไฟ หรือกลิ่นรบกวนผู้อื่นข้อ ๓๖ ผู้พักอาศัยต้องไม่กระทําการใด ๆ เป็นที่รังเกียจและไม่เหมาะสมแก่สังคมหรือน่าจะเกิดอันตรายแก่บุคคลอื่น หรืออาคารที่พัก หรือก่อเหตุเดือดร้อนรําคาญอันเป็นการรบกวนความปกติสุขของผู้อื่นข้อ ๓๗ ผู้พักอาศัยต้องไม่กระทําการใด ๆ ให้เสียภูมิทัศน์บริเวณอาคารที่พักข้อ ๓๘ ห้ามให้อาหาร หรือนําสัตว์ทุกชนิดมาเลี้ยงในอาคารชุดพักอาศัยข้อ ๓๙ ห้ามบุคคลอื่นมาพักค้างคืนในห้องพัก หรือยินยอมให้บุคคลอื่นนํายานพาหนะมาจอดภายในบริเวณอาคารชุดพักอาศัย เว้นแต่จะได้รับอนุญาตจากผู้ดูแลอาคารก่อนข้อ ๔๐ ห้ามเล่นการพนันทุกชนิดบริเวณอาคารที่พักหมวด ๕ การสิ้นสิทธิพักอาศัย ข้อ ๔๒ ผู้พักอาศัยจะสิ้นสิทธิการพักอาศัยเมื่อ(๑) ตาย(๒) ได้รับคําสั่งย้าย(๓) พ้นสภาพจากการเป็นข้าราชการ(๔) มิได้พักอาศัยในอาคารที่พักต่อเนื่องกันเกินกว่าสามเดือน โดยไม่มีเหตุอันควร(๕) ส่งคืนห้องพัก(๖) ครบกําหนดเวลาที่คณะกรรมการอนุญาตให้เข้าพักอาศัยตามข้อ ๑๔(๗) มีการตรวจพบภายหลังว่าข้อความหรือหลักฐานที่ผู้พักอาศัยแจ้งต่อคณะกรรมการเป็นเท็จในส่วนที่เป็น สาระสําคัญ(๘) มีพฤติการณ์ที่เป็นภัยต่อความสงบเรียบร้อยของผู้พักอาศัยรายอื่นหรือก่อความเดือดร้อนรําคาญแก่ผู้อยู่อาศัย เกินสมควร(๙) เป็นโรคติดต่อหรือโรคที่สังคมรังเกียจตามความเห็นของแพทย์(๑๐) กรณีที่คณะกรรมการเห็นว่าเป็นการฝ่าฝืนหรือไม่ปฏิบัติตามระเบียบนี้ การสิ้นสิทธิการพักอาศัยในอาคารที่พักตามวรรคหนึ่ง (๔) (๗) (๘) (๙) และ (๑๐) ให้คณะกรรมการเป็นผู้วินิจฉัยข้อ ๔๓ ในกรณีที่มีความจําเป็นต้องใช้อาคารที่พักหรือผู้พักอาศัยสิ้นสิทธิการพักอาศัยให้คณะกรรมการมีหนังสือแจ้งให้ผู้พักอาศัยทราบ และส่งคืนห้องพักภายในหนึ่งเดือนนับแต่วันที่ได้รับแจ้งเว้นแต่มีเหตุจําเป็น คณะกรรมการจะพิจารณาอนุญาตให้อยู่ต่อไปได้ตามที่เห็นสมควร แต่ต้องไม่เกินหกเดือนข้อ ๔๔ เมื่อผู้พักอาศัยได้รับหนังสือแจ้งตามข้อ ๔๓ แล้ว ให้ผู้พักอาศัยกําหนดวันส่งคืนอาคารที่พักให้ผู้ดูแลที่พักทราบล่วงหน้าก่อนวันส่งคืนไม่น้อยกว่าเจ็ดวัน เพื่อทําการสํารวจตรวจตราสภาพอาคารที่พักรวมทั้งทรัพย์สินและอุปกรณ์ต่อไปข้อ ๔๕ เมื่อกรรมการตรวจสอบพบว่าอาคารที่พัก ทรัพย์สิน หรืออุปกรณ์ในอาคารที่พักชํารุด เสียหาย หรือสูญหาย และเป็นกรณีที่ผู้พักอาศัยมีหน้าที่ต้องชดใช้ค่าเสียหายหรือชําระค่าใช้จ่ายในการซ่อมแซมทรัพย์สินและอุปกรณ์ในอาคารที่พัก ให้ผู้อํานวยการหักเงินประกันค่าเสียหายหรือค่าใช้จ่ายดังกล่าว หากหักเงินประกันแล้วยังไม่พอ ให้มีหนังสือแจ้งผู้พักอาศัยเพื่อจัดการให้ชําระให้ครบถ้วนต่อไป เมื่อไม่มีกรณีที่ต้องหักเงินประกันหรือได้หักเงินประกันไว้แล้วแต่มีเงินเหลือตามวรรคสองให้คืนให้แก่ผู้พักอาศัยต่อไปข้อ ๔๖ ผู้พักอาศัยที่ฝ่าฝืนหรือไม่ปฏิบัติตามหมวด ๓ หรือหมวด ๔ หรือไม่ส่งคืนอาคารที่พักหลังจากสิ้นสิทธิพักอาศัยตามข้อ ๔๒ คณะกรรมการอาจรายงานผู้บังคับบัญชาของผู้พักอาศัยเพื่อพิจารณาดําเนินการตามที่เห็นสมควรต่อไปหมวด ๖ การดูแลรักษาและการควบคุม ข้อ ๔๗ อาคารที่พักที่อยู่ในศาลปกครองใด ให้ผู้อํานวยการเป็นผู้ดําเนินการ ดังนี้(๑) จัดทําคําขอตั้งงบประมาณรายการค่าใช้จ่ายส่วนกลาง ค่าใช้จ่ายพื้นที่สาธารณะ ค่าใช้จ่ายในการซ่อมแซมบํารุงรักษาอาคารที่พักเป็นประจําทุกปี(๒) ดําเนินการจัดซื้อจัดจ้าง การเบิกจ่ายเงินค่าใช้จ่ายส่วนกลาง ค่าใช้จ่ายในการซ่อมแซมบํารุงรักษาอาคารที่พักตามระเบียบของทางราชการ(๓) จัดทําทะเบียนทรัพย์สินอาคารที่พัก และพัสดุประจําอาคารที่พัก และส่งสําเนาทะเบียนทรัพย์สินให้ผู้ดูแลที่พักใช้ในการควบคุมและตรวจสอบ(๔) จัดทํารายงานการบริหารจัดการอาคารที่พัก ตามแบบที่เลขาธิการกําหนดข้อ ๔๘ ทะเบียนผู้พักอาศัย แบบขอเข้าพักอาศัย แบบรับเงินประกันและยินยอมให้หักเงินเดือนหรือเงินบําเหน็จ เงินบํานาญหรือเงินอื่นใดที่พึงได้รับตามสิทธิ แบบส่งและรับคืนพัสดุอุปกรณ์ประจําอาคารที่พัก ให้เป็นไปตามแบบที่เลขาธิการกําหนดบทเฉพาะกาล บทเฉพาะกาล ข้อ ๔๙ ในวาระเริ่มแรก ให้คณะกรรมการตามข้อ ๗ ประกอบด้วยกรรมการตามข้อ ๗ วรรคหนึ่ง (๑) (๒) (๔) และ (๕)ข้อ ๕๐ ข้าราชการตุลาการศาลปกครอง และข้าราชการฝ่ายศาลปกครอง ประเภทบริหาร ประเภทอํานวยการ ประเภทวิชาการตั้งแต่ระดับชํานาญการพิเศษขึ้นไป ประเภททั่วไปตั้งแต่ระดับอาวุโสขึ้นไป ซึ่งปฏิบัติหน้าที่อยู่ในศาลปกครองที่สํานักงานศาลปกครองได้จัดให้มีอาคารที่พักไว้แล้วก่อนหรือในวันที่ ๓๐ กันยายน พ.ศ. ๒๕๖๒ ให้มีสิทธิตามข้อ ๑๓ ของระเบียบนี้ตั้งแต่วันที่ ๑ มกราคม พ.ศ. ๒๕๖๑ เป็นต้นไปผู้มีอํานาจลงนาม ประกาศ ณ วันที่ ๓๐ ตุลาคม พ.ศ. ๒๕๖๒ปิยะ ปะตังทาประธานศาลปกครองสูงสุดประธานกรรมการบริหารศาลปกครอง